**Sēlijas atklātais čempionāts  
šaušanas disciplīnā SK-35 (skrejošā mežacūka 35m)**

**Ieskaite Latvijas kausa izcīņas 3.posmā**

**NOLIKUMS**

1. **Sacensību laiks** – 2018.gada 12.maijs
2. **Sacensību vieta** – Steķu šautuve
3. **Sacensības organizē** – Sēlijas virsmežniecība
4. **Sacensību atbalstītāji** – SIA “Dižmežs”
5. **Sacensībās dalībnieki –** ikviena fiziska persona, kura samaksājusi sacensību dalības maksu, apguvusi nepieciešamās iemaņas pareizi rīkoties ar ieroci un atbilst normatīvo aktu prasībām par vecuma ierobežojumiem
6. **Dalībnieku pieteikšanās** – līdz 11. maijam; e-pasts: maris.bondars@selija.vmd.gov.lv vai sacensību dienā līdz plkst. 9.30
7. **Sacensību sākums** – plkst. 10.00
8. **Sacensības notiek** – starp individuāliem dalībniekiem, kas sacenšas pieaugušo un junioru konkurencē, kā arī komandām (3 pieaugušie + 1 juniors vai sieviete), kas sacenšas komandu konkurencē, atbilstoši LŠF sacensību noteikumiem šaušanas disciplīnā „skrejošā mežacūka 35m”
9. **Sacensību individuālie dalībnieki tiek iedalīti un sacenšas divas grupās** – Meistaru grupā un Amatieru grupā.

**Meistaru** grupā tiek iekļauti tie dalībnieki, kas divu iepriekšējo kalendāro gadu laikā šaušanas disciplīnā SK-35 ir izpildījuši I sporta klases, sporta meistara kandidāta vai sporta meistara kvalifikācijas ieskaites normatīvu.

**Amatieru** grupā tiek iekļauti visi pārējie dalībnieki. Ja Amatieru grupas dalībnieka izpildīto divu pamatsēriju rezultātu summa ir atbilstoša sacensību turpināšanai pusfinālā un/vai finālā Meistaru grupā, viņš var turpināt sacensības, saņemot vērtējumu gan Amatieru grupas, gan Meistaru grupas rezultātu tabulā. Amatieru grupas dalībniekam ir tiesības pieteikties Meistaru grupā, tādējādi atsakoties sacensties Amatieru grupā.

**10**.**Sacensību programma** – visi sacensību dalībnieki izpilda (2 pamatsērijas) + (1 sēriju 16 labākie Meistaru grupas konkurencē pusfinālā) + (1 sēriju 8 labākie Meistaru grupas konkurencē finālā)

1. **Pamatsēriju šaušanas kārtība** – pēc izlozēta saraksta.

**11.Vērtēšana un apbalvošana** –individuāli iegūtās vietas Meistaru grupas konkurencē tiek noteiktas pēc visu izpildīto sēriju rezultātu summas. Junioru konkurencē un Amatieru grupas konkurencē vietas tiek noteiktas pēc divu izpildīto pamatsēriju rezultātu summas. Komandu konkurencē vietas tiek noteiktas pēc visu komandas šāvēju izpildīto divu pamatsēriju rezultātu summas. Apbalvoti tiek 1.-3.vietas ieguvēji Meistaru grupas konkurencē, Amatieru grupas konkurencē, junioru un komandu konkurencē. Medaļas, diplomi, vērtīgas un noderīgas balvas.

1. **Dalības maksa** – 15 eiro, junioriem, sievietēm 7 eiro.
2. **Piešaude un treniņi** – 12.maijā no plkst.15.00
3. **Pusdienas** –līdzpaņemtās
4. **Informācija** – [www.sasa.lv](http://www.sasa.lv/), tālr. 29107628 (Māris Bondars)
5. **Paralēli notiek Sēlijas atklātais čempionāts amerikāņu trapā (individuāli)**. Sēriju skaits nav ierobežots, pirmie seši dalībnieki divu labāko sēriju summā cīnās pusfinālā. Pamatsērijās iegūto punktu summa netiek pieskaitīta, pusfināla sērijā 15 mērķi. Pusfināla 3.-4. vietas ieguvēji cīnās finālā par 3.vietu, 1.-2.vietas ieguvēji cīnās finālā par 1.vietu. Pusfinālā iegūtais rezultāts netiek pieskaitīts, fināla sērijā 15 mērķi. 1.-3. vietai diplomi, medaļas, vērtīgas un noderīgas balvas.